Carolyn Carlson

Carolyn Carlson (Oakland, 1943ko martxoaren 7a) estatubatuar koreografo eta dantzaria da. Gaurko dantzako ordezkari nagusietakotzat dute adituek. Alwin Nikolaisen konpainian hasi zen dantzan (1966-1971), eta Parisa jo zuen gero (1973). Berebiziko arrakasta lortu zuen hiri horretako Operan 21.5 dentsitatea izeneko lanari esker. Italiara jo zuen segidan, Veneziara. Aipatzekoak dira beste lan hauek bere obren artean: Hau, hori eta bestea (1977), Arkitektoak (1980), Underwood (1981), Still Waters (1986), Blue Lady (1988) eta Dark (1988).

Erreferentziak 

Ameriketako Estatu Batuetako koreografoak
Ameriketako Estatu Batuetako dantzariak
Kaliforniarrak